الصفحه دى يتيمه, حاول تضيفلها لينك فى صفحات تانيه متعلقه بيها. حركة محافظين مصر 2011 ، هى حركة تعيين محافظين جداد فى مصر بعد ثورة 25 يناير 2011 بعد زوال نظام حكم الرئيس حسنى مبارك و تسليم الحكم لخونتا عسكريه. المحافظين الجداد أدوا اليمين يوم 16 ابريل 2011 قدام المشير محمد حسين طنطاوى كومندان الخونتا العسكريه فى مصر. الحركه بتعتبر اول اختبار لشكل و اتجاه مصر بعد حسنى مبارك. الحركه تمت بالتعيين مش بالإنتخاب و الغالبيه العظمى من المتعينين ظباط ، 20 من ال 27 محافظ جنرالات . 7 من المحافظين فى عهد مبارك احتفظوا بمواقعهم و مفيش اى ست اتعينت محافظه زى ماكان اتقال. كل المحافظين اعمارهم اكبر من ستين سنه. بكده يبقى مفيش حاجه اتغيرت غير ان لواءات الجيش المحافظين بقوا اكتر من لواءات البوليس. اتعين لوا قبطى على قنا هو اللوا عماد شحاتة ميخائيل لكن طوالى قامت مظاهرات فى قنا ضد تعيينه ( قنا مدينة مكرم عبيد ) بيقول المتظاهرين اكمنه لوا شرطه لكن بيتقال إكمنه قبطى. محافظات اكتوبر و حلوان اتلغوا و بقت اكتوبر تابعه لمحافظة الجيزه و حلوان لمحافظة القاهره زى ما كانوا.